62019CO0436(03)_INF
Διάταξη του Δικαστηρίου (έβδομο τμήμα) της 21ης Ιουλίου 2020 – Abaco Energy κ.λπ. κατά Επιτροπής
(Υπόθεση C-436/19 P)
«Αίτηση αναιρέσεως – Κρατικές ενισχύσεις – Καθεστώς ενισχύσεων για τις ανανεώσιμες πηγές ενέργειας – Άρθρο 181 του Κανονισμού Διαδικασίας του Δικαστηρίου – Αίτηση αναιρέσεως προδήλως απαράδεκτη ή προδήλως αβάσιμη»
1.
Αναίρεση – Λόγοι – Λόγος προβαλλόμενος για πρώτη φορά στο πλαίσιο της αιτήσεως αναιρέσεως – Νέος λόγος στηριζόμενος σε πραγματικά στοιχεία αποκαλυφθέντα μετά τη δημοσίευση της αποφάσεως του Γενικού Δικαστηρίου – Απαράδεκτο
(Άρθρο 256 ΣΛΕΕ· Οργανισμός του Δικαστηρίου, άρθρο 58· Κανονισμός Διαδικασίας του Δικαστηρίου, άρθρα 127 § 1, 170 § 1 και 190 § 1)
(βλ. σκέψεις 37-40)
2.
Αναίρεση – Λόγοι – Λόγος που βάλλει όχι κατά αποφάσεως του Γενικού Δικαστηρίου αλλά κατά πράξεως θεσμικού οργάνου – Προδήλως απαράδεκτο
(Άρθρο 256 ΣΛΕΕ· Οργανισμός του Δικαστηρίου, άρθρο 58)
(βλ. σκέψη 41)
3.
Αναίρεση – Αντικείμενο της διαφοράς – Αίτηση περί κηρύξεως ανίσχυρης ή ακυρώσεως διατάξεως του εθνικού δικαίου – Πρόδηλη αναρμοδιότητα του Δικαστηρίου
(Άρθρο 257 ΣΛΕΕ· Οργανισμός του Δικαστηρίου, άρθρο 56)
(βλ. σκέψη 43)
4.
Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο – Έλεγχος από το Δικαστήριο της εκτιμήσεως των πραγματικών περιστατικών και των αποδεικτικών στοιχείων – Αποκλείεται, πλην της περιπτώσεως παραμορφώσεως του περιεχομένου τους
(Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 47, 48, 50, 84)
5.
Αναίρεση – Λόγοι – Λόγος που στρέφεται κατά μέρους του σκεπτικού το οποίο δεν είναι αναγκαίο για τη θεμελίωση του διατακτικού της αποφάσεως – Αλυσιτελής λόγος
(Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 59, 71, 82)
6.
Προσφυγή ακυρώσεως – Αρμοδιότητα του δικαστή της Ένωσης – Περιεχόμενο – Απαγόρευση αποφάνσεως ultra petita – Αυτεπάγγελτη εξέταση από τον δικαστή των λόγων ακυρώσεως δημοσίας τάξεως – Επιτρέπεται – Αυτεπάγγελτη εξέταση από τον δικαστή της Ένωσης μη προβληθέντος λόγου απτομένου της ουσιαστικής νομιμότητας της προσβαλλομένης αποφάσεως – Δεν επιτρέπεται
(Άρθρο 263 ΣΛΕΕ)
(βλ. σκέψεις 68, 69, 75, 76, 85)
7.
Αναίρεση – Λόγοι – Παραβίαση της αρχής της εκατέρωθεν ακροάσεως – Διάταξη περί απορρίψεως της προσφυγής ως απαράδεκτης χωρίς να εξετασθεί η ουσία της – Ακρόαση των διαδίκων ως προς το έννομο συμφέρον – Μη ουσιαστική εξέταση των επιχειρημάτων που προβάλλει η Επιτροπή με το υπόμνημα αντικρούσεως – Προδήλως αβάσιμος λόγος
(Άρθρο 256 ΣΛΕΕ)
(βλ. σκέψη 73)
8.
Προσφυγή ακυρώσεως – Φυσικά ή νομικά πρόσωπα – Έννομο συμφέρον – Απαίτηση υπάρξεως γεγενημένου και ενεστώτος εννόμου συμφέροντος – Εκτίμηση κατά τον χρόνο ασκήσεως της προσφυγής – Προσφυγή δυνάμενη να προσπορίσει όφελος στον προσφεύγοντα – Βάρος αποδείξεως
(Άρθρο 263 ΣΛΕΕ)
(βλ. σκέψη 80)
9.
Ένδικη διαδικασία – Προσφυγή ενώπιον του Γενικού Δικαστηρίου – Δυνατότητα δεύτερης ανταλλαγής υπομνημάτων – Διακριτική ευχέρεια του Γενικού Δικαστηρίου
(Κανονισμός Διαδικασίας του Γενικού Δικαστηρίου, άρθρα 126 και 129)
(βλ. σκέψη 90)
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως ως εν μέρει προδήλως απαράδεκτη και εν μέρει προδήλως αβάσιμη.
2)
Η Abaco Energy SA και οι 1322 λοιποί αναιρεσείοντες, των οποίων τα ονόματα παρατίθενται σε παράρτημα της παρούσας διατάξεως, φέρουν τα δικαστικά έξοδά τους.